Yhteinen ehdotus NEUVOSTON ASETUS tietyistä Zimbabwea koskevista rajoittavista toimenpiteistä annetun neuvoston asetuksen (EY) N:o 314/2004 muuttamisesta /* */





PERUSTELUT (1) Tietyistä Zimbabwea koskevista rajoittavista toimenpiteistä 19 päivänä helmikuuta 2004 annetulla neuvoston asetuksella (EY) N:o 314/2004[1] pannaan täytäntöön useita Zimbabween kohdistuvista rajoittavista toimenpiteistä 15 päivänä helmikuuta 2011 annetussa neuvoston päätöksessä 2011/101/YUTP[2] säädettyjä rajoittavia toimenpiteitä, kuten tiettyjen luonnollisten henkilöiden tai oikeushenkilöiden, yhteisöjen ja elinten varojen ja taloudellisten resurssien jäädyttäminen. (2) Neuvosto antoi 19 päivänä helmikuuta 2015 päätöksen, jolla muutettiin päätöstä 2011/101/YUTP poistamalla viiden kuolleen henkilön nimet sen liitteistä I ja II. (3) Toimenpide pannaan täytäntöön unionin tasolla, ja sen vuoksi unionin lisätoimet ovat tarpeen sen panemiseksi täytäntöön. (4) Kyseiset viisi henkilöä poistettiin asetuksen (EY) N:o 314/2004 liitteestä III 19 päivänä helmikuuta 2015 annetulla komission täytäntöönpanoasetuksella (EU) 2015/275. (5) Tämän vuoksi myös neuvoston asetuksen (EY) N:o 314/2004 liite IV on saatettava ajan tasalle. 2015/0067 (NLE) Yhteinen ehdotus NEUVOSTON ASETUS tietyistä Zimbabwea koskevista rajoittavista toimenpiteistä annetun neuvoston asetuksen (EY) N:o 314/2004 muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 215 artiklan, ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen, sekä katsoo seuraavaa: (1) Neuvoston asetuksella (EY) N:o 314/2004[3] pannaan täytäntöön useita neuvoston päätöksessä 2011/101/YUTP[4] säädettyjä toimenpiteitä, kuten tiettyjen luonnollisten henkilöiden tai oikeushenkilöiden, yhteisöjen ja elinten varojen ja taloudellisten resurssien jäädyttäminen. (2) Asetuksen (EY) N:o 314/2004 liitteessä IV luetellaan henkilöt ja yhteisöt, joiden osalta kyseisen asetuksen mukainen varojen ja taloudellisten resurssien jäädyttäminen on keskeytetty. (3) Neuvosto antoi 19 päivänä helmikuuta 2015 päätöksen (YUTP) 2015/277[5], jolla muutettiin päätöstä 2011/101/YUTP poistamalla viiden kuolleen henkilön nimet sen liitteistä I ja II. (4) Tämä toimenpide kuuluu Euroopan unionin toiminnasta tehdyn sopimuksen soveltamisalaan, minkä vuoksi sen täytäntöönpanemiseksi tarvitaan lainsäädäntöä unionin tasolla, jotta voidaan varmistaa, että talouden toimijat soveltavat sitä yhtenäisesti kaikissa jäsenvaltioissa. (5) Kyseiset viisi kuollutta henkilöä poistettiin asetuksen (EY) N:o 314/2004 liitteestä III 19 päivänä helmikuuta 2015 annetulla komission täytäntöönpanoasetuksella (EU) 2015/275[6]. (6) Sen vuoksi myös neuvoston asetuksen (EY) N:o 314/2004 liitettä IV olisi muutettava, ON HYVÄKSYNYT TÄMÄN ASETUKSEN: 1 artikla Muutetaan asetuksen (EY) N:o 314/2004 liite IV tämän asetuksen liitteen mukaisesti. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] EUVL L 55, 24.2.2004, s. 1. [2] EUVL L 42, 16.2.2011, s. 6–23. [3] Neuvoston asetus (EY) N:o 314/2004, annettu 19 päivänä helmikuuta 2004, tietyistä Zimbabwea koskevista rajoittavista toimenpiteistä (EUVL L 55, 24.2.2004, s. 1). [4] Neuvoston päätös 2011/101/YUTP, annettu 15 helmikuuta 2011, Zimbabween kohdistuvista rajoittavista toimenpiteistä (EUVL L 42, 16.2.2011, s. 6). [5] Neuvoston päätös (YUTP) 2015/277, annettu 19 päivänä helmikuuta 2015, Zimbabween kohdistuvista rajoittavista toimenpiteistä annetun päätöksen 2011/101/YUTP muuttamisesta (EUVL L 47, 20.2.2015, s. 20–21). [6] Komission täytäntöönpanoasetus (EU) 2015/275, annettu 19 päivänä helmikuuta 2015, tietyistä Zimbabwea koskevista rajoittavista toimenpiteistä annetun neuvoston asetuksen (EY) N:o 314/2004 muuttamisesta (EUVL L 47, 20.2.2015, s. 15). LIITE asiakirjaan Yhteinen ehdotus NEUVOSTON ASETUKSEKSI tietyistä Zimbabwea koskevista rajoittavista toimenpiteistä annetun neuvoston asetuksen (EY) N:o 314/2004 muuttamisesta LIITE Poistetaan asetuksen (EY) N:o 314/2004 liitteen IV kohdasta ”I Henkilöt” seuraavat luonnolliset henkilöt: I Henkilöt || Nimi (ja mahdolliset peitenimet) (1) Chindori-Chininga, Edward Takaruza (2) Karakadzai, Mike Tichafa (3) Sakupwanya, Stanley Urayayi (4) Sekeremayi, Lovemore (5) Shamuyarira, Nathan Marwirakuwa